Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 12/1998. (III. 25.) MKM rendelethez
Paragraph Index: 371

d) A képzés speciális szakismereteket és gyakorlati ismereteket nyújt a biztosításmatematikai (aktuáriusi) tudományok területén, amelyek pénzügyi számításokra, a matematikai statisztikára, valószínűségszámításra, általános biztosításmatematikára, társadalombiztosításra, kiegészítő nyugdíjbiztosításra, egészségbiztosításra vonatkoznak (a képzési idő 20—22%-ában). Az intézményi tantervben a képzési arányokat úgy kell meghatározni, hogy az összóraszám legfeljebb 90%-át alkothatják a minden hallgató számára kötelezően előírt tantárgyak. A képzési idő kb. 10%-át a tantervi alternatív 1998/25. szám tantárgyak közül szabadon választható tantárgyak óraszáma alkotja. Az intézmény tanterve és a tantárgyak programja határozza meg, hogy az összóraszámon belül mekkora hányadot képvisel a gyakorlat vagy szeminárium jellegű képzés aránya az elméleti előadások számához viszonyítva. A gyakorlati képzés aránya minimum 30%.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes